অভিনব প্রতিবাদ! শরীরে অভিযোগের কাগজ আটকে রাস্তায় হামাগুড়ি প্রতিবাদীর

ওয়েবডেস্ক: অদ্ভূত প্রতিবাদ (Protest)! এতদিন মানুষ কাঁসর, ঘণ্টা, গ্যাসের সিলিন্ডারের ছবি শরীরে সামনে আটকে বহু প্রতিবাদ দেখেছে মানুষ, তবে এই রকম প্রতিবাদ মনে হয় এই প্রথম।

প্রতিবাদীর গায়ে সাঁটানো রয়েছে একাধিক কাগজ, শুধু শরীরেই নয়, সেটি ছাড়িয়ে চলে গিয়েছে বহুদূর, প্রায় লম্বা ল্যাজের মতো।

আর প্রতিবাদী ব্যক্তি হামাগুড়ি দিয়ে হেঁটে চলেছেন সামনের দিকে। প্রতিবাদীর পরনে সাদা পাজামা-পাঞ্জাবি। এইভাবে তিনি সরকারি আধিকারিকের দফতরে প্রবেশ করলেন। মধ্যপ্রদেশের (Madhypradesh) সেহোর (sehor) জেলার বিষনখেদির (Bishan Khedi) ঘটনা।

জানা গেছে, এলাকায় জলকষ্টের সমস্যা রয়েছে। বহু আবেদনেও কিছু কাজ হয়নি। তাই এইভাবেই প্রতিবাদ বিষনখেদির বজরঙ্গির।

আরও পড়ুন: আমেরিকার শুল্ক আরোপের প্রভাব পড়ল ভারতে, শেয়ার বাজারে ধস

বিষনখেদির বাসিন্দা বজরঙ্গি (Bajrangi) বুধবার সাংবাদিকদের কাছে জানিয়েছেন, তাঁর গ্রামে জলকষ্ট রয়েছে। বার বার আবেদন করেও কোনও লাভ হয়নি। পানীয় জলের জন্য এসেছি। গ্রামের জল সংকটের কথা আমি জেলা কালেক্টর, মন্ত্রী এবং মুখ্যমন্ত্রীর কাছে লিখিত আকারে জমা দিয়েছিলাম। কিছুই হয়নি, সব অভিযোগপত্রগুলি তাই এইভাবে নিয়ে এসেছি। বজরঙ্গি তাঁর গ্রামের সরপঞ্চকে সমস্যা সমাধানের চেষ্টা না করা এবং দুর্নীতিতে জড়িত থাকার অভিযোগ তুলেছেন। তার দাবি, জলের অভাব এতটাই তীব্র যে মানুষ, বিশেষ করে মহিলারা প্রকৃতির ডাকে সাড়া দিতে সামান্য জল বহন করতে বাধ্য হচ্ছেন।

তবে বজরঙ্গির এই দাবি উড়িয়ে দিয়েছে সরকারি আধিকারিকরা। জনস্বাস্থ্য প্রকৌশল বিভাগের নির্বাহী প্রকৌশলী প্রদীপ সাক্সেনা বৃহস্পতিবার সাংবাদিকদের জানান যে, বুধবার আধিকারিকরা বিষনখেড়ি পরিদর্শন করেন এবং দেখেন যে কমিউনিটি সেন্টারের কাছে জলের ঘাটতি রয়েছে। একটি বোরওয়েল খনন করে সেখানে বিকল্প ব্যবস্থা করা হয়েছে।

এই বোরওয়েলটিতে একটি পাম্প বসিয়ে ট্যাঙ্কে জল সংরক্ষণ করা হচ্ছে। এই গ্রামের জনসংখ্যা ২,১০০ এবং এখানে ২০টি হ্যান্ড পাম্প রয়েছে। এর মধ্যে ১২টি সচল অবস্থায় রয়েছে। সাক্সেনার দাবি, গ্রামের বেশিরভাগ মানুষের বাড়িতে নিজস্ব কল আছে, সেখান থেকে অন্যান্য গ্রামবাসীরাও জল পান।